Ալեքպեր. — Այն ժամանակ, երբ դեռ չէին խոչընդոտում Հայաստան ուղևորություններին… կարող էին, իհարկե, վերադառնալուց հետո ձերբակալել, բայց չէին անում… նրանք, ինչպես հետո պարզ դարձավ, կոմպրոմատ էին հավաքում։ Արձագանքն այդ ուղևորություններին բացասական էր, հեռուստացույցով, մամուլում ցեխ էին լցնում մեր գլխին… Բայց «Քարե երազներ»-ի վերաբերյալ արձագանքից հետո մտածեցի, որ ինչ-որ բան այստեղ այն չէ։ Այլիսլին տրիլոգիա գրեց, ու «Քարե երազներ»-ը դրա մի մասն է։ Գրքերից մեկը` «Հրաշալի խցանը», նվիրված էր Ալիևների ընտանիքին… Գրող Ռաֆիկ Թագիի սպանության պատճառը հակաիսլամական հայտարարությունները չէին, ինչպես պնդում է պաշտոնական վարկածը։ Ռաֆիկի սպանության իրական պատճառը նրա պատմվածքն էր Ալիևի, նրա կնոջ ու դստրերի մասին։ Նրան սպանեցին դրա պատճառով ու ներկայացրին որպես անհայտ իսլամիստների վրեժ։ Նույնը կարելի է ասել նաև Աքրամ Այլիսլիի մասին։ Տրիլոգիայի գրքերից մեկը նվիրված էր Ալիևների ընտանիքին ու պատրաստվում էր հրապարակման։ Չհաջողվեց՝ իշխանություններն ուշքի եկան ու նրա դեմ արշավ կազմակերպեցին, թե, իբր, «Քարե երազներ»-ը դավաճանական արարք էր…